CELEX: 22008D0101
Language: sk
Date: 2008-09-26 00:00:00
Title: Rozhodnutie Spoločného výboru EHP č. 101/2008 z  26. septembra 2008 , ktorým sa mení a dopĺňa príloha IV (Energetika) k Dohode o EHP

20.11.2008   
            
            
               SK
            
            
               Úradný vestník Európskej únie
            
            
               L 309/24
            
         
      ROZHODNUTIE SPOLOČNÉHO VÝBORU EHP
   č. 101/2008
   z 26. septembra 2008,
   ktorým sa mení a dopĺňa príloha IV (Energetika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha IV k dohode bola zmenená a doplnená rozhodnutím Spoločného výboru EHP č. 28/2008 zo 14. marca 2008 (1).
            
         
               (2)
            
            
               Nariadenie Európskeho parlamentu a Rady (ES) č. 1775/2005 z 28. septembra 2005 o podmienkach prístupu do prepravných sietí pre zemný plyn (2) sa má začleniť do dohody,
            
         ROZHODOL TAKTO:
   Článok 1
   Za bod 26 (smernica 2005/32/ES Európskeho parlamentu a Rady) prílohy IV k dohode sa vkladá tento bod:
   
               „27.
            
            
               
                  32005 R 1775: nariadenie Európskeho parlamentu a Rady (ES) č. 1775/2005 z 28. septembra 2005 o podmienkach prístupu do prepravných sietí pre zemný plyn (Ú. v. EÚ L 289, 3.11.2005, s. 1).
               Ustanovenia nariadenia sa na účely tejto dohody vykladajú s týmito úpravami:
               
                           a)
                        
                        
                           Po dobu trvania výnimky udelenej podľa článku 28 smernice 2003/55/ES sa na základe článku 16 nariadenia poskytuje prepravným systémom pre zemný plyn umiestneným v členských štátoch výnimka z nariadenia. Nórsko získalo status vznikajúceho trhu podľa článku 28 ods. 2 smernice 2003/55/ES. Nariadenie sa preto po dobu trvania výnimky na Nórsko nevzťahuje.
                        
                     
                           b)
                        
                        
                           Zainteresované štáty EZVO budú vyzvané, aby na zasadnutie výboru zriadeného na základe článku 14 vyslali pozorovateľov. Zástupcovia štátov EZVO sa plne zúčastňujú na práci výboru, avšak nemajú hlasovacie právo.“
                        
                     
         Článok 2
   Znenie nariadenia (ES) č. 1775/2005 v islandskom a nórskom jazyku, ktoré sa uverejnení v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 27. septembra 2008 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 26. septembra 2008
      
         
            Za Spoločný výbor EHP
         
         
            predseda
         
         J. N. V. knieža Nikolaus von LIECHTENSTEIN
         
      
   
   
      (1)  Ú. v. EÚ L 182, 10.7.2008, s. 19.
   
      (2)  Ú. v. EÚ L 289, 3.11.2005, s. 1.
   
      (3)  Ústavné požiadavky boli oznámené.
   
      Spoločné vyhlásenie zmluvných strán k rozhodnutiu č. 101/2008 o vykonávaní nariadenia Európskeho parlamentu a Rady (ES) č. 1775/2005 z 28. septembra 2005 o podmienkach prístupu do prepravných sietí pre zemný plyn v rámci Dohody o EHP
      V dôsledku dvojpilierovej štruktúry Dohody o EHP (článok 93 ods. 2) sa nové právne predpisy Spoločenstva musia prijímať rozhodnutím Spoločného výboru. Usmernenia podľa nariadenia o podmienkach prístupu do prepravných sietí pre zemný plyn sú právne záväzné pre všetky členské štáty. Nové usmernenia alebo zmeny a doplnenia platných usmernení sa preto musia považovať za nové právne prepisy Spoločenstva, pre ktoré sa v súlade s článkom 98 Dohody o EHP vyžaduje prijatie Spoločným výborom.